I Иохан Паул

I Иохан Паул нь Ромын католик шашны Пап, Ватикан Улсын дээд эрх баригч байв. Сэнтийд залрахдаа хоёр гэгээнтний нэрийг авсан анхны Пап юм. Түүний сэнтийн нэр Гэгээн Иохан болон Паул нарын нэрийг нийлүүлж бий болгожээ.

Кардинал Албино Лучиани Ромын католик шашны түүхэнд хамгийн богино хугацаанд сэнтийд заларсан Папын нэг хэмээн тэмдэглэгдэн үлджээ. Учир нь тэрээр сонгогдсоныхоо дараа 33 хоногийн дараа учир битүүлгээр нас барсан байна.

Анхдугаар Иохан Паулыг түүний залгамжлагч II Иохан Паул Тэнгэр бурханы зардас хэмээж 2003 онд түүнийг гэгээнтнээр батлах үйл ажиллагааг эхлүүлсэн. II Иохан Паул, XVI Бенедикт болон католик шашны сүсэгтнүүд түүнийг "Инээмсэглэж буй Пап" хэмээн дурсдаг аж.


Кино дэлгэцийн бүтээл, урлагт дүрслэгдсэн нь

Английн пост-панк урсгалын хамтлаг түүний тухай "Hey, Luciani" дууг олны хүртээл болгосон.
1990 онд Америкийн "Загалмайлсан Эцэг" цуврал киноны III ангид дүрслэгдсэн.
Зохиолч Роберт Литтелийн 2002 оны "The Company" зохиолд Зөвлөлтийн тагнуулууд зохион байгуулалттайгаар түүнийг хөнөөсөн гэж дүрслэгдсэн.
2006 онд Италийн олон нийтийн RAI телевиз " Пап Лучиани: Тэнгэр бурханы инээмсэглэл" хэмээх нэртэй олон ангит кино бүтээсэн.

Ангилал:Пап
Ангилал:1912 онд төрсөн
Ангилал:1978 онд өнгөрсөн